Ressenya+6

__La (in)Felicitat__

Misèria, corrupció, màfia, pobresa i lliuta de poder, són alguns dels temes que ens podem trobar a "La Felicitat". Està ambientada a principis del segle XX amb la contrucció -potser destrucció- de la Via Laietana. En Lluís-Anton Baulenas presenta els personatges individualment per finalment fer-los interactuar tots plegats en aquesta novel·la d'amistat, d'odi, de venjança i d'ambició. És una desfilada de personatges en busca d'una felicitat que ningú no aconsegueix.

Com que les vides d'aquests individus són tan intenses i tan interessants, ens ha estat molt difícil deixar de llegir el llibre. Les històries estan molt ben narrades, l'ambientació de la Barcelona del principis de segle XX és fantàstica; les descripcions i el ritme de la narració fan que estiguis pendent dels esdeveniments i de com es resolen. Tot i que els personatges ens mostren molt sovint les seves més profundes misèries, es van convertint poc a poc en persones molt properes a nosaltres, i tot això fa que no parem de llegir fins a conèixer el desenllaç de les seves històries.

Isabela Rivas-Micaela Iuliano